Diari Oficial de la Generalitat Valenciana


Sumari del DOGV 8212, del 15-01-2018 (2017/11982)

RESOLUCIÓ de 18 de desembre de 2017, de la Presidència de la Generalitat, per la qual s'aprova la bandera del municipi de Puebla de Arenoso (Castelló).
-------------------------------------------------------------------------------------------------------------------------------------------------------

### Dades del document

Número de DOGV
:   8212

Data del DOGV
:   15-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/11083


Data del document
:   18-12-2017

Organisme emissor
:   Presidència de la Generalitat

Tipus de document
:   Resolució

Descriptors 

:   * Puebla de Arenoso

RESOLUCIÓ de 18 de desembre de 2017, de la Presidència de la Generalitat, per la qual s'aprova la bandera del municipi de Puebla de Arenoso (Castelló).  
 [2017/11522]  
El municipi de Puebla de Arenoso (Castelló), en la sessió del Ple de l'Ajuntament de data 14 de juny de 2017, va adoptar l'acord d'aprovació de la bandera municipal perquè el represente i simbolitze, atenent a l'informe realitzat pel Consell Tècnic d'Heràldica i Vexil·lologia en la sessió de data 21 d'abril de 2016.  
El Consell Tècnic d'Heràldica i Vexil·lologia, en la sessió de data 29 de setembre de 2017, ha emés dictamen favorable a la proposta de la bandera municipal i ha considerat correcta i d'acord amb la seua descripció la seua representació gràfica.  
El procediment s'ha tramitat d'acord amb les regles establides en l'article 22 de la Llei 8/2010, de 23 de juny, de la Generalitat, de règim local de la Comunitat Valenciana, i en els articles 17 i següents del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana.  
Per aquests motius, i fent ús de les atribucions conferides per la legislació vigent, resolc:  
  
Aprovar la bandera del municipi de Puebla de Arenoso (Castelló), que queda organitzada de la manera següent:  
  
Bandera de proporcions 2:3. Partida per meitat vertical. A l'asta, en camp blau, un castell de tres homenatges groc, maçonat i aclarit de negre. Segon, al batent, en camp blanc o gris perla, tres ones de blau, disposades horitzontalment.  
  
Contra aquesta resolució, les persones interessades podran interposar directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la notificació d'aquesta resolució, o publicació, si és el cas, en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, el recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació d'aquesta resolució, o publicació, si és el cas, en el Diari Oficial de la Generalitat Valenciana, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
En el cas que la persona interessada siga una administració pública, no és possible interposar recurs en via administrativa, sense perjuí de formular potestativament el requeriment previst en l'article 44 de la Llei 29/1998, de 13 de juliol, en el termini de dos mesos comptats des de l'endemà de la notificació, o publicació, si és el cas, en el Diari Oficial de la Generalitat Valenciana.  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 18 de desembre de 2017.- El president, p. d. (R 12.02.2016; DOGV 7722, 17.02.2016), el secretari autonòmic de Presidència: Andreu Ferrer Bautista.